
Kaunas
Kauno apylinkės teismo teisėjas Virginijus Kalkauskas, sekretoriaujant V. S., dalyvaujant prokurorui J. A., Kauno apygardos probacijos tarnybos Kauno probacijos skyriaus atstovei E. Z., nuteistajam A. S., viešame teismo posėdyje išnagrinėjo Kauno apygardos probacijos tarnybos Kauno probacijos skyriaus teikimą dėl bausmės vykdymo atidėjimo panaikinimo, ir
Aprašomoji dalis
nustatė:
A. S., gim. (duomenys neskelbtini), gyv. (duomenys neskelbtini), 2010-12-29 Vilniaus miesto 2 apylinkės teismo nuosprendžiu pripažintas kaltu pagal Lietuvos Respublikos BK 22 str. 1 d., 178 str. 2 d., 187 str. 3 d., 63 str. 1, 4, 5 d. 1 p., 9 d. ir nuteistas 2 m. 6 mėn. laisvės atėmimo. Vadovaujantis Lietuvos Respublikos BK 75 str. paskirtos laisvės atėmimo bausmės vykdymas atidėtas 3 m., įpareigojant be institucijos, prižiūrinčios bausmės vykdymo atidėjimą, sutikimo neišvykti iš gyvenamosios vietos ilgiau kaip 7 paroms bei paskiriant baudžiamojo poveikio priemonę - 10 MGL dydžio įmoką į nukentėjusiųjų nuo nusikaltimų asmenų fondą, įpareigojant šią įmoką sumokėti per 1 m. nuo nuosprendžio įsiteisėjimo dienos.
Nuteistojo elgesį Kauno probacijos skyrius kontroliuoja nuo 2011-01-27. Nuosprendis įsiteisėjo 2011-01-19. Nuteistasis supažindintas su bausmės vykdymo atidėjimo tvarka bei sąlygomis.
A. S. nuo 2012-11-29 dirba UAB (duomenys neskelbtini). 10 MGL dydžio įmoką į nukentėjusiųjų nuo nusikaltimų asmenų fondą sumokėjo laiku. Duomenų apie įpareigojimo be institucijos, prižiūrinčios bausmės vykdymo atidėjimą, sutikimo neišvykti iš gyvenamosios vietos ilgiau kaip 7 paroms nevykdymą, negauta. Tačiau A. S. daro administracinės teisės pažeidimus. 2011-05-13 Kauno miesto apylinkės teismo nutartimi įspėtas, kadangi 2 kartus buvo baustas administracine tvarka. Po įspėjimo gauta informacija, kad A. S. 2012-12-05 buvo baustas administracine tvarka pagal Lietuvos Respublikos ATPK 123 str. 5 d., 124 (1) str. 7 d. ir paskirta 100 Lt bauda (informacijos apie baudos sumokėjimą nėra). Taip pat jo atžvilgiu 2012-04-19 Valstybės sienos apsaugos tarnybos prie VRM Pagėgių rinktinėje buvo pradėtas ikiteisminis tyrimas baudžiamojoje byloje Nr. 8R-G-23369 pagal Lietuvos Respublikos BK 304 str. 1 d. Ikiteisminis tyrimas tęsiamas.
Kauno probacijos skyriaus atstovė teismo posėdžio metu paaiškino, kad teikimą, kuriuo siūlė nuteistajam A. S. panaikinti bausmės vykdymo atidėjimą ir pasiųsti atlikti 2010-12-29 Vilniaus miesto apylinkės teismo nuosprendžiu paskirtą 2 metų 6 mėnesių laisvės atėmimo bausmę teismui pateikė 2013-01-10, tačiau 2013-01-25 A. S. atžvilgiu yra priimtas nuosprendis, kuriuo bausmės subendrintos, todėl teikimas netenka prasmės ir prašo jį atmesti.
Prokuroras siūlo teikimą atmesti, kadangi nuteistojo atžvilgiu priimtas naujas nuosprendis, nuosprendžiu paskirtos bausmės subendrintos.
Motyvuojamoji dalis
Teikimas atmestinas.
Lietuvos teismų informacinės sistemos LITEKO duomenimis nuteistojo A. S. atžvilgiu 2013-01-25 Kauno apylinkės teisme priimtas nuosprendis, kuriuo jis pripažintas kaltu pagal Lietuvos Respublikos BK 304 str. 1 d. ir nuteistas 25 parų areštu, pritaikius Lietuvos Respublikos BK 64 str. 1, 2 d., 65 str. bausmės subendrintos visiškai jas sudedant, prie 2010-12-29 Vilniaus m. 2 apylinkės teismo nuosprendžiu paskirtos griežtesnės bausmės - laisvės atėmimo 2 m. 6 mėn. pridėjus 2013-01-25 nuosprendžiu paskirtą bausmę, paskirta galutinė subendrintą bausmė - laisvės atėmimas 2 m. 6 mėn. 25 d. Pritaikius Lietuvos Respublikos BK 75 str. bausmės vykdymas atidėtas 3 m., įpareigojant nuteistąjį be nuteistojo priežiūrą vykdančios institucijos sutikimo neišvykti iš gyvenamosios vietos ribų. Atsižvelgiant į tai, kad nuosprendžiai subendrinti, teismas konstatuoja, kad nėra pagrindo nuteistajam panaikinti bausmės vykdymo atidėjimo ir pasiųsti atlikti 2010-12-29 Vilniaus miesto apylinkės teismo nuosprendžiu paskirtos 2 metų 6 mėnesių laisvės atėmimo bausmės.
Rezoliucinė dalis
Vadovaudamasis Lietuvos Respublikos BPK 362 str. 3 d., teismas
nutaria:
Kauno apygardos probacijos tarnybos Kauno probacijos skyriaus teikimą atmesti.
Nutartis per 5 dienas nuo priėmimo dienos gali būti skundžiama Kauno apygardos teismui per Kauno apylinkės teismą.
Teisėjas Virginijus Kalkauskas
teisora.lt/liteko/549a1a3a-b697-4fa3-89da-458847b97225, 2026-11-15	1 / 1
